Lief vir kaaskrulle? Jy kry nou kaaskrul-grimering! | SARIE
FOTO cheetoshop.com	Verwante Artikels
Lief vir kaaskrulle? Jy kry nou kaaskrul-grimering!	deur Monica Pienaar
Glo dit of nie, maar die gewilde Amerikaanse kaaskrul-handelsmerk Cheetos het nou ook die skoonheidswêreld betree. Vir die feesseisoen het Cheetos vir die pret ’n unieke verbronser in dié tjips se kenmerkende kaaskrul-oranje bekend gestel. Hulle noem dit Colour de Cheetos Bronzer.
Daarby is ’n spesiale Cheetos-parfuum ook uitgebring, Cheeteau, wat glo spog met egte kaasolie as een van die bestanddele. Albei dié produkte is tans te koop in Cheetos se Amerikaanse aanlyn winkel.
Dié vreemde skoonheidsprodukte het ook al die lig gesien – al was dit dalk nie vir baie lank nie …
’n Sonskerm, naellak én gegeurde kers van KFC
Die kitskos-kettingwinkel KFC het vanjaar al ’n hele paar speelse skoonheidsprodukte vir promosies bekend gestel …
Soos ’n sonskerm wat beloof om jou veilig te hou in die son en jou soos gebraaide hoender laat ruik.
New! Real! Free*! Sporty! Extra Crispy! Sunscreen! Fried Chicken! Scented Sunscreen! Sandy Turntable! Social Media post! Get it at ExtraCrispySunscreen.com *Limited Availability. See terms and conditions. Link in bio.
A video posted by KFC – Kentucky Fried Chicken (@kfc) on Aug 22, 2016 at 6:07am PDT
Gegeurde naellakke wat glo “finger licking good” proe sodra die formule droog is.
Vir die feesseisoen spog hul selfs met ’n gegeurde kers wat jou huis met die heerlike geur van KFC se gebraaide hoender vul.
Burger King se Flame Grilled-parfuum
Die Amerikaanse kitskos-kettingwinkel het al aanhangers bederf met ’n parfuum wat na die gewilde Burger King Whopper-burger ruik. Dié unieke parfuum, genaamd Flame Grilled, ruik na beesvleis, mayonnaise, blaarslaai, tamaties, uie en selfs die geur van slaptjips.
’n Pizza Hut-parfuum
Dié parfuum is gemaak om die geur van ’n varsgemaakte pizza in ’n wegneemboks vas te vang.
Bronne: www.marieclaire.com, www.huffingtonpost.co.za, www.adweek.com
Reis lig met dié 6 wenke